Source: http://www.csmoradea.ro/events/lnbm-etapa-14-2/
Timestamp: 2018-06-21 12:26:40+00:00

Document:
CSM CSU Oradea a repurtat un success important la ultimul meci susținut pe teren propriu pe anul calendaristic 2015. Roș-albaștrii au învins BC Mureș, scor 78-77, într-o partidă desfășurată sâmbătă (19.12), la Arena Antonio Alexe. Echipa pregătită de Cristian Achim a învins în pofida unui început de 0-12 în primele minute de joc.
Oradea a început partida cu Franklin, Mandache, Barac, Lucic și Nuhanovic. În schimb, Mureș a început cu Martinic, Mohammed, Jurevicius, Ivanovic și Lazar. Partida demarează cu patru acțiuni fără rezultat pe tabela de marcaj pentru echipa gazdă. În schimb, vizitatorii se desprind la 10-0 în primele trei minute de joc efectiv. Antrenorul Cristian Achim este nevoit să ceară timp de odihnă. După reluare tot vizitatorii marchează prin Mohammed. Nemanja Barac deschide scorul pentru Oradea de la linia de pedeapsă, după care Lucic aduce primul coș din acțiune, unul de pe semicerc. Țîbîrnă ete trimis în teren, fiind servit de colegii săi pentru două coșuri consecutive, iar scorul devine 9-14 după șase minute, moment în care oaspeții cer timp de odihnă. La reluare, Markovic este trimis pe parchet. Mureșul joadcă cu Mohammed la poziția 1,dar același Țîbîrnă, urmat de Markovic marchează pentru gazde. Replica vine de la Gajovic pe pătrundere și Barro de la linia de pedeapsă. Țîbîrnă continuă jocul impresionant pe faza ofensivă, acesta reușit să înscrie 10 puncte în câteva minute de joc. Franklin înscrie pe pătrundere și Oradea preia conducerea pe tabela de marcaj. Primul sfert se încheie cu scorul de 19-20, după liberele semnate Gajovic.
Sfertul 2 demarează cu Popescu, Markovic, Barnette, Lucic și Țîbîrnă. Vizitatorii marchează primul coș, prin Barro. Replica vine de la Barnette, cu o reușită de la semidistanță. Markovic trimite mingea în coș de pe semicerc și egalează la 24 în minutul 13 al întâlnirii, după care irosește șansa de a aduce CSM-ul în avantaj. Mohammed înscrie de la distanță, însă Barnette răspunde imediat. Ivan Ivanovic este sancționat cu cea de-a 3-a greșeală personală în minutul 16 al partidei, însă jucătorii echipei orădene continuă să se confrunte cu probleme majore la linia de pedeapsă. Ambele ofensive au mari dificultăți pe finalizare în pofida numărului mare de recuperări ofensive reușite de ambele părți. Cristian Achim solicită al 2-lea timp de odihnă în penultimul minut de joc din prima jumătate a confruntării, la minus două puncte pe tabela de marcaj. Lucic egalează cu o acțiune finalizată din apropierea coșului, dar Lazar răspunde cu aceeași monedă. Repriza se încheie cu echipa oaspete în avantaj, scor 35-33, după liberele aceluiași Lazar.
Repriza a 2-a demarează cu Franklin, Markovic, Barac, Lucic și Țîbîrnă. Prima reușită poartă semnătura lui Uros Lucic, de la semidistanță, dar Jurevicius răspunde imediat, după care Mohammed finalizează pe contraatac. Barac atacă coșul în două rânduri și aduce trei puncte pentru amfitrioni, după care Franklin punctează din spatele semicercului și aduce Oradea în avantaj pe tabela de marcaj. Același jucător marchează pe contraatac după capacul lui Barac și scorul devine 43-39 pentru CSM, moment în care oaspeții cer timp de odihnă. După reluare, Markovic transformă din spatele semicercului, însă Jurevicius răspunde cu aceeași monedă. Țîbîrnă transformă de la linia de pedeapsă, după care Franklin înscrie de pe semicerc. Jurevicius marchează încă o dată pentru trei puncte, după o nouă recuperare ofensivă a oaspeților. Markovic găsește ținta din zero grade, însă Jurevicius se simte tot mai bine pe ofensiva Mureșului. Ivanovic transformă de la mare distanță, dar Lucic trimite mingea în coș din serviciul lui Țîbîrnă. Pașca marchează de la semidistanță, după care Fraseniuc bagă mingea în coș de pe semicerc. Sfertul al 3-lea se încheie cu scorul de 60-55 în favoarea gazdelor.
Sfertul 4 demarează cu Popescu, Mandache, Barnette, Pașca și Nuhanovic în teren. Mureș are prima posesie, însă ratează pentru ca CSM-ul să piardă posesia mingii de două ori consecutiv. Martinic înscrie din spatele semicercului după un blocaj al lui Barro și apoi egalează pe pătrundere. Lucic estr trimis în teren, însă ofensiva orădeană nu produce nimic. Mohammed marchează de pe semicerc și apoi după o intercepșie, iar Mureș trece în avantaj. Oradea cere timp de odihnă după un parțial de 0-10 în primele trei minute ale secvenței decisive, la scorul de 60-65. Franklin revine în teren, iar Barnette aduce primele puncte în această perioadă de joc pentru gazde, pe sirena ce a anunțat încheierea timpului de atac. Mohammed răspunde prompt cu toată opoziția lui Nuhanovic. Franklin punctează de la mare distanță după recuperarea ofensivă a lui Lucic pe propria aruncare, iar Nuhanovic reușește capacul la Barro. Gajovic înscrie de pe semicerc la jumătatea secvenței decisive, după care Lucic este servit de Franklin pentru două puncte pentru a strânge la 67-70. Urmează serii de câte două aruncări libere marcate de Barnette și Markovic pentru CSM, respectiv Mohammed pentru Mureș. Apoi, oaspeții pierd posesia mingi de două ori, iar gazdele o dată. Țibîrnă aduce Oradea în avantaj cu o reușită din spatele semicercului, scor 74-72. Ivanovic răspunde cu aceeași monedă, dar Markovic transformă două libere. Același Ivanovic pune mingea în coș. Franklin transformă două aruncări libere și aduce Oradea în avantaj, scor 78-77, cu două minute înainte de final. Bihorenii irosesc două aruncări din acțiune, iar adversarul ratează ultimele patru aruncări și meciul se încheie fără punct marcat în ultimele 128 secunde de joc efectiv, cu victoria lui CSM CSU Oradea.
Will Franklin, Bogdan Țîbîrnă și Rade Markovic au avut câte 15 puncte, Uros Lucic a adăugat, iar Sean Barnette a făcut o surpriză plăcută întregii echipe optând să joace chiar înaintea partidei în pofida entorsei suferite în meciul din etapa anterioară. Americanul a avut 9 puncte și 2 capace strălucitoare.
În replică, Alhaji Mohammed a avut 20 puncte, Goran Martinic a adăugat 13 puncte, iar Mareks Jurevicius a terminat cu 10 pentru Mureș.
CSM CSU Oradea obține cea de-a 9-a victorie stagională din totalul de 13 partide disputate. Bihorenii au 2-0 în confruntările directe cu BC Mureș.
CSM CSU Oradea primește vizita lui BC Mureș într-un meci contând pentru etapa a 14-a din sezonul regulat al Ligii Naționale de baschet masculin – ediția 2015/16. Meciul are loc la Arena Antonio Alexe în cursul serii de sâmbătă (19.12), cu începere de la ora 20:00.
Roș-albaștrii vin după două înfrângeri consecutive. Una la capătul unei prestații solide, cealaltă după un joc inexplicabil de modest preț de aproximtiv 12-15 minute. Adversar este ocupanta podiumului Ligii Naționale în fiecare din precedentele trei ediții de campionat, liderul la zi al clasamentului și formația ce și-a câștigat ultimele șase meciuri oficiale.
Formația pregătită de Cristian Achim are nevoie de un joc defensiv foarte bun, mai ales pe semicerc, acolo unde a păcătuit în ultimele partide. Această problemă se poate acutiza în compania unui adversar pentru BC Mureș, echipă ce se situează pe locul al 2-lea în LNBM atât ca precizie, cât și ca număr de reușite de la mare distanță.
Oradea este una dintre cele mai bune echipe defensive ale campionatului. În schimb, Mureș strălucește pe faza ofensivă, acolo unde înscrie aproape 84 puncte pe partidă.
Din punct de vedere colectiv, CSM-ul are avantaj la recuperare și intercepții. Mureș stă mai bine la procentaje, posesii pierdute și capace.
Individual, Oradea este nevoită să caute soluții în condițiile în care cel mai productiv jucător din ultima lună, Sean Barnette, se confruntă cu probleme medicale. De cealaltă parte, Alhaji Mohammed este un lider atât statistic, cât și ca statut în echipă. În plus, Mureș are multe opțiuni pe faza ofensivă și joacă cu multă încredere după ultimele rezultate.
Iubitorii baschetului care doresc să asiste la această partidă sunt rugați să aducă o jucărie de pluș pe care să o arunce pe parchetul sălii la îndemnul crainicului, înaintea primului angajament al partidei.
În pauza meciului un număr impresionant de majorere, de toate vârstele, vor întreține atmosfera, motiv pentru care cei prezenți sunt rugați să nu părăsească sala între sfertul 2 și 3 al partidei.
Meciul este transmis în direct la DigiSport.
79,3 Pt. Marcate 83,8
72,2 Pt. Primite 76,5
40,1 Recuperări 33,7
13,1 Rec. Ofensive 10,8
27,0 Pase dec. 17,1
7,7 Mingi câștigate 6,6
15,1 Mingi pierdute 12,8
19,8 Faulturi 20,0
54,0% 2 pt% 56,3%
32,3% 3 pt% 36,8%
68,3% 1 pt% 72,2%
S. Barnette (15.0) Eficiență A. Mohammed (23.3)
R. Markovic (11.9) Puncte A. Mohammed (21.3)
S. Barnette (7.7) Recuperări O. Barro (6.0)
W. Franklin (5.5) Pase decisive A. Mohammed (5.3)
W. Franklin (28:35) Minute A. Mohammed (32:27)
Oradea are 3-2, Mureș are 5-0 în ultimele cinci meciuri
BC Timișoara vs CSM CSU Oradea 89-84
SCM U Craiova vs BC Mureș 82-90
BC Mureș vs Phoenix Galați 109-79
BC Mureș vs U BT Cluj-Napoca 66-65
Gaz Metan Mediaș vs BC Mureș 81-90
BC Mureș vs Dinamo București 80-72
Sean Barnette s-a accidentat la gleznă în meciul precedent. Are șanse minime de a juca în acest meci.
Willie Kemp nu a jucat de la legitimarea lui Alhaji Mohammed, BC Mureș are șapte străini sub contract.
Conform totalbaschet.ro, scorul general al confruntărilor directe cu caracter oficial este de 16-9 pentru CSM Oradea.
Ultimele patru confruntări directe au fost adjudecate de oaspeți. Trei au avut loc la Târgu-Mureș, iar una la Oradea.
Scorul general al duelurilor directe desfășurate la Oradea este de 9-3 pentru gazde.
Ultima confruntare de la Arena Antonio Alexe a fost adjudecată de BC Mureș cu scorul de 87-65.
Ultima confruntare directă datează din luna octombrie, când CSM CSU Oradea a învins la Târgu-Mureș, scor 85-76.
Cristian Achim a câștigat 11 din cele 16 confruntări directe cu BC Mureș de la numirea sa în funcția de antrenor principal al CSM CSU Oradea.

References: CSM 

CSM 

CSM 
 CSM 
 CSM 
 CSM 
 CSM